ai4bharat/Pralekha huggingface dataset:
వ్యవసాయ మంత్రిత్వ శాఖ
దిల్లీ విజ్ఞాన్ భవన్లో కేంద్ర ప్రభుత్వం, రైతు సంఘాల మధ్య ఏడో దఫా చర్చలు ఈనెల 8న మరోసారి చర్చలు
పరిష్కారం దిశగా ఇరువర్గాలు ముందడుగు వేయాల్సిన అవసరం ఉంది: నరేంద్ర సింగ్ తోమర్
కేంద్ర ప్రభుత్వం కొత్తగా తెచ్చిన వ్యవసాయ చట్టాలపై; కేంద్ర ప్రభుత్వం, రైతు సంఘాల మధ్య ఏడో దఫా చర్చలు దిల్లీ విజ్ఞాన్ భవన్లో జరిగాయి. కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్, వాణిజ్య శాఖ మంత్రి శ్రీ పీయూష్ గోయల్, వాణిజ్య శాఖ సహాయ మంత్రి శ్రీ సోమ్ ప్రకాష్ చర్చల్లో పాల్గొనగా, రైతుల తరపున 41 రైతు సంఘాల ప్రతినిధులు తరలివచ్చారు. ఈ ఆందోళనలో అసువులుబాసిన వారికి, ఇరువర్గాలు రెండు నిమిషాలు మౌనం పాటించి అంజలి ఘటించాయి.
గత సమావేశాల్లోని చర్చలను దృష్టిలో ఉంచుకుని, రైతు సమస్యల పరిష్కారానికి కేంద్ర ప్రభుత్వం విశాల దృక్పథంతో కట్టుబడి ఉందని శ్రీ తోమర్ చెప్పారు. పరిష్కారం కోసం ఇరువర్గాలు ముందడుగు వేయాల్సిన అవసరం ఉందన్నారు.
రైతు సంక్షేమం దృష్ట్యా, వివిధ రాష్ట్రాల నుంచి వచ్చిన రైతు సంఘాల ప్రతినిధులతో వ్యవసాయ చట్టాలపై చర్చలు జరుపుతామని కేంద్రమంత్రి వెల్లడించారు. వివాదాస్పద అంశాల పరిష్కారం కోసం, వ్యవసాయ చట్టాల్లోని అంశాల వారీగా చర్చిద్దామని సూచించారు.
ఈ సమావేశంలో, రెండు వర్గాలు వారి వారి అభిప్రాయాలు వెల్లడించాయి. ఈనెల 8వ తేదీన మరోసారి సమావేశం కావాలని నిర్ణయించాయి.
రసాయనాలు, ఎరువుల మంత్రిత్వ శాఖ
లాక్డౌన్ సమయంలో సురక్షిత కార్యకలాపాలు నిర్వహించిన జనౌషధి కేంద్రాలు
కోవిడ్-19 మహమ్మారి నేపథ్యంలో ప్రధానమంత్రి భారతీయ జనౌషధి పరియోజన  దేశానికి అత్యవసర సేవలను అందించింది. అన్ని ప్రధానమంత్రి భారతీయ జనౌషధ కేంద్రాలు  తమ కార్యకలాపాలను నిత్యం నిర్వహిస్తూ, మందులను పౌరులకు అందుబాటులో ఉంచాయి. పిఎంబిజెకెలకు మందులను/ సర్జికల్స్ను సరఫరా చేసే అన్ని ఉత్పత్తి కేంద్రాలకూ కోవిడ్ సంబంధిత పరిరక్షణ ప్రోటోకాళ్ళను ఆరోగ్య, కుటుంబ సంక్షేమ మంత్రిత్వ శాఖ, రాష్ట్ర/ స్థానిక యంత్రాంగాలు జారీ చేసిన నిర్దేశాలు/ మార్గదర్శకాలను అనుసరించాలని ఆదేశించడం జరిగింది. అంతేకాకుండా, బ్యూరో ఆఫ్ పార్మా పిఎస్యూస్ ఆఫ్ ఇండియా  వేర్హౌజ్ల, అందించే వస్తువుల శానిటైజేషన్ నిత్యం నిర్వహించడం జరిగింది. అదనంగా, దుకాణాలలో కోవిడ్ సంబంధిత అన్ని పరిరక్షణ ప్రోటోకాల్స్ను అనుసరించారు. లాక్డౌన్ విధించినప్పటికీ, పిఎంబిజెకీలకు క్రమబద్ధంగా మందులను సరఫరా చేసేలా చర్యలు తీసుకున్నారు.
దేశవ్యాప్త లాక్డౌన్ సమయంలో ప్రధానమంత్రి భారతీయ జనౌషధ కేంద్రాల లలో మందులమ్మకాలు పెరిగాయి. ఆర్థిక సంవత్సరం 2020-21 మొదటి, 2వ త్రైమాసికాలలో పిఎంబిజెకెలు గత ఏడాది ఇదే కాలంతో పోలిస్తే 60% అధికంగా అమ్మకాలు సాధించాయి. ప్రస్తుత ఆర్థిక సంవత్సరంలో పిఎంబిజెకెలు మొత్తం ఆర్థిక సంవత్సరానికి విధించిన రూ. 500 కోట్ల లక్ష్యానికి వ్యతిరేకంగా 29.01.2021 నాటికి రూ.519.34 కోట్ల విలువైన అమ్మకాలు చేశాయి.
ఈ సమాచారాన్ని లిఖిత రూపంలో కేంద్ర మంత్రి డి.వి. సదానందగౌడ శుక్రవారంనాడు రాజ్యసభకు సమర్పించారు.
బొగ్గు మంత్రిత్వ శాఖ
బొగ్గు మంత్రిత్వశాఖకు చెందిన నార్తరన్ కోల్ ఫీల్డ్స్ చే ఆజాది కా అమృత్ మహోత్సవ్ ఉత్సవాలలో భాగంగా వేలాది మంది గ్రామీణులకు ప్రయోజనం కలిగించే విధంగా సింగ్రౌలి జిల్లాలో కార్పొరేట్ సామాజిక బాధ్యత కింద 2.25 కోట్ల రూపాయల విలువగల కార్యక్రమాలు ప్రారంభం.
బొగ్గు మంత్రిత్వశాఖ కింద గల కోల్ ఇండియా లిమిటెడ్ విభాగమైన నార్తరన్ కోల్ ఫీల్డ్స్ లిమిటెడ్  సింగ్రౌలి జిల్లాలోని వివిధ గ్రామాలకు చెందిన వారికి ఉపయోగపడే విధంగా పలు కార్యక్రమాలను కార్పొరేట్ సామాజిక బాధ్యత కింద చేపట్టింది. ఇందులో భాగంగా గ్రామీణ మౌలిక సదుపాయాలు, విద్య , నైపుణ్యాభివృద్ధి, మహిళా సాధికారత, ఉపాధి అవకాశాల కల్పన, పారిశుధ్యం, పరిశుభ్రమైన నీటిని అందించడం, వంటి కార్యక్రమాల కింద 2.5 కోట్ల రూపాయల విలువగల పలు కార్యక్రమాలను ఆజాదీకా అమృత్ మహోత్సవ్ ఉత్సవాలలో భాగంగా చేపట్టారు.
ఈ కార్యక్రమాన్ని ప్రారంభిస్తూ పార్లమెంటు సభ్యురాలు శ్రీమతి రితి పాఠక్,మౌలిక సదుపాయాల కల్పన, జీవనోపాధి కల్పించడం, మొత్తంగా సింగ్రౌలి జిల్లా అభివృద్ధికి ఎన్.సి.ఎల్ కృషిని అభినందించారు. సెమువార్ పంచాయత్లో 1.6 కోట్ల రూపాయల వ్యయంతో ఎన్సిఎల్ కార్పొరేట్ సామాజిక బాధ్యత కింద కొత్త రోడ్డు నిర్మాణం చేపట్టింది. దీనివల్ల పాలి, సెముర్, పొరుగున ఉన్న ప్రాంతాలకు చెందిన పదివేల మంది గ్రామస్థులకు ప్రయోజనకరంగా ఉంటుంది. ఆజాది కా అమృత్ మహోత్సవ్లో భాగంగా దీనిని ప్రారంభింరారు.
స్థానిక మహిళలు, బాలికలను స్వావలంబన సాధించే విధంగా సాధికారత కల్పించేందుకు కుట్టుబిషన్లు అందజేశారు. నైపుణ్య శిక్షణఅభివృద్ధి కార్యక్రమం కింద శిక్షణపొందిన మహిళలు, బాలికలకు నైపుణ్య శిక్షణ సర్టిఫికేట్లు అందజేశారు.
మారుమూల గ్రామాలలో ఆధునిక విద్యా సదుపాయాలు కల్పించడంలో భాగంగా, 8 సెట్ల స్మార్ట్ టీవిలు, కంప్యూటర్లను ప్రభుత్వ పాఠశాలలకు పంపిణీ చేశారు. అధునాతన ప్రయోగశాల పరికరాలను కూడా నాలుగు ప్రభుత్వ పాఠశాలలకు పంపిణీ చేశారు. దీనివల్ల 500 మంది విద్యార్ధులకు ప్రాక్టికల్స్కు సంబంధించిన పరిజ్ఞానం అందుబాటులోకి వస్తుంది. దీనికితోడు ఆర్.ఒ మిషన్ కలిగిన నాలుగు వాటర్ కూలర్లను ఆ పరిసర ప్రాంతాలలోని పాఠశాలలకు అందించేందుకు అధికారులకు అందజేశారు. దీనివల్ల సుమారు వెయ్యి మంది విద్యార్ధులకు సుఉరక్షిత మంచినీరు అందుబాటులోకి వస్తుంది.
కార్పొరేట్ సామాజిక బాధ్యత కింద సింగ్రౌలి జిల్లాలోని పది పంచాయతిలకు చెందిన 43 అంగన్వాడీలకు ఫ్లోర్ మాట్లు, ప్లేస్కూలు స్లయిడ్లు, వంట పాత్రలు అందజేశారు.
స్వచ్ఛభారత్ అభియాన్కు మరింత ఊపునిస్తూ, నౌదియా పంచాయతిలో చెతత్ సేకరణకు వాహనాన్ని అందజేసి దానిని జెండా ఊపి ప్రారంభించడం జరిగింది. ఈ వాహనం ఇంటింటికి తిరిగి చెత్తను సేకరిస్తుంది. దీనివల్ల ఐదువేల మంది స్థానికులు పరిశుభ్రమైన వాతావరణంలో ఉండడానికి వీలు కల్పిస్తుంది.
సింగ్రౌలిజిల్లాలోని బౌదార్ గ్రామంలో కార్పొరేట్ సామాజిక బాధ్యత క్రింద నిర్మించిన పాఠశాల కాంపౌండ్ వాల్ ను ప్రారంభించారు. అలాగే ఎన్.సి.ఎల్ ఏర్పాటు చేసిన ఖాదీ , చేనేత సెంటర్ను సందర్శించడం రిగింది. ఇక్కడ 30 మంది మహిళలు శిక్షణ పొందుతున్నారు.
ఎన్సిఎల్ సింగ్రౌలిలోగల మినిరత్న కంపెనీ. ఇది బొగ్గు మంత్రిత్వశాఖ పరిధిలోని సంస్థ. భారీయాంత్రికీకరణ కలిగిన 10 బొగ్గు గనులను ఇది నిర్వహిస్తోంది. దేశ మొత్తం బొగ్గు ఉత్పత్తిలో 15 శాతం బొగ్గును ఇది ఉత్పత్తి చేస్తుంది. గత ఆర్ధిక సంవత్సరంలో 115 మిలియన్ టన్నుల బొగ్గును ఈ సంస్థ దేశానికి అందించింది.
ఆయుష్
న్యూట్రిషన్ సైన్స్ అభివృద్ధిపై జాతీయ వెబినార్ నిర్వహించిన ఆయుష్ మంత్రిత్వ శాఖ
ఆయుష్ మంత్రిత్వ శాఖ "ఆయుష్ ఫర్ ఇమ్యునిటీ" ప్రచారంలో భాగంగా, పోషన్ అహార్ పేరుతో న్యూట్రిషన్ సైన్స్, అభివృద్ధిపై వెబినార్ ను ఇటీవల నిర్వహించారు. వెబినార్లో నిపుణులు, పరిశోధకులు, క్లినికల్ న్యూట్రిషనిస్టులు, సర్జన్లు, యోగా & నేచురోపతి వైద్యులు పాల్గొన్నారు. ఆయుష్ మంత్రిత్వ శాఖ ఆధ్వర్యంలోని అటానమస్ బాడీ అయిన సెంట్రల్ కౌన్సిల్ ఫర్ రీసెర్చ్ ఇన్ యోగా & నేచురోపతి  ఈ వెబినార్ను నిర్వహించింది.
మొదటి సెషన్ అమెరికాలోని నార్త్ డకోటా ప్లాంట్ సైన్స్ కి చెందిన ప్రొఫెసర్ కాళిదాస్ శెట్టి, స్వదేశీ ఆహార పదార్థాల ప్రాముఖ్యతను ఆయన వివరించారు. అనుసరణలు సాధ్యమే అయినప్పటికీ మన ఉనికికి జీవావరణ శాస్త్రం యొక్క సహకారాన్ని విస్మరించలేము. పర్యావరణ దృక్పథంలో, స్వదేశీ ఆహారాలను ఆరోగ్య నిర్వహణకు అవసరమైన ఆహార గొలుసు వ్యవస్థలోకి తిరిగి తీసుకురావాలి, మరియు దీర్ఘకాలిక వ్యాధులతో సంబంధం ఉన్న ఆహారాన్ని నిరోధించాలి.
యుకెలోని యూనివర్శిటీ ఆఫ్ రీడింగ్ నుండి న్యూట్రిజెనోమిక్స్ అసోసియేట్ ప్రొఫెసర్ డాక్టర్ విమల్ కరణి జన్యుశాస్త్రం నుండి జన్యు వైవిధ్యం, జన్యు హాని నుండి వ్యాధి హాని వరకు అనేక రకాల పోషకాహార సూత్రాలను తెలియజేశారు. . వ్యక్తిగత ఆహారం ప్రాముఖ్యత, వ్యాధుల నివారణకు జీవనశైలిలో తేవాల్సిన మార్పులు గురించి వివరించారు. నిట్టే కెఎస్ హెగ్డే మెడికల్ కాలేజీ అసోసియేట్ ప్రొఫెసర్ డాక్టర్ ప్రవీణ్ జాకబ్ మన వాతావరణ పరిస్థితులు, మన ఆహారపు అలవాట్లకు మరియు వ్యాధుల ప్రారంభానికి మధ్య ఉన్న సంబంధాన్ని వివరించారు. హెల్త్ కేర్ గ్లోబల్ ఎంటర్ప్రైజెస్ లిమిటెడ్ క్లినికల్ న్యూట్రిషన్ హెడ్ డాక్టర్ ఎస్తేర్ సత్యరాజ్ చేత పోషకాహార విలువల ఆధారంగా ఆరోగ్యకరమైన ఆహారం ఎంపికలపై మరో ముఖ్యమైన సెషన్ జరిగింది.
వాణిజ్యం, పరిశ్రమల మంత్రిత్వ శాఖ
లాస్ ఏంజిల్స్ లోని శ్రీ స్వామి నారాయణ్ ఆలయాన్ని దర్శించిన శ్రీ పియూష్ గోయల్
శ్రీ స్వామినారాయణ్ ఆలయం ప్రపంచవ్యాప్తంగా సమాజానికి గొప్ప సేవ చేస్తోంది: శ్రీ పియూష్ గోయల్
స్వామినారాయణ్ భగవాన్ బోధించిన, ప్రముఖ్ స్వామి మహరాజ్ ప్రచారం చేసిన మానవత్వం, ఆథ్యాత్మికత, సమాజానికి సేవ వంటి ఆదర్శాలు మనకు మార్గదర్శకంగా నిలిచి మనకు ప్రేరణనివ్వనున్నాయి : శ్రీ గోయల్
కేంద్ర వాణిజ్య, పరిశ్రమలు, వినియోగదారుల వ్యవహారాలు, ఆహారం, ప్రజాపంపిణీ, టెక్స్టైల్స్ శాఖ మంత్రి శ్రీ పియూష్ గోయల్ లాస్ ఏంజిల్స్ లోని స్వామి నారాయణ్ ఆలయాన్ని దర్శించారు. బిఎపిఎస్ స్వామినారాయణ్ ఆలయం ప్రపంచవ్యాప్తంగా సమాజానికి గొప్ప సేవచేస్తున్నదని అన్నారు. లాస్ ఏంజిల్స్లోని శ్రీస్వామినారాయణ్ ఆలయాన్ని దర్శించిన అనంతరం మంత్రి భారత సంతతి ప్రజలనుద్దేశించి మాట్లాడారు.
లాస్ ఏంజిల్స్ లోని శ్రీ స్వామినారాయణ్ ఆలయ కాంప్లెక్స్ అందం తనను ముగ్ధుడిని చేసిందని ఆయన అన్నారు. ఈ ఆలయం నెలకొల్పి దశాబ్ద కాలం పూర్తి చేసుకున్నందుకు అభినందనలు తెలిపారు. ఈప్రాంతంలో చెప్పుకోదగిన స్థాయిలో భారతీయలు ఉండడం, ఈ ప్రాంత అభివృద్ధి, పురోగతికి వారు చేసిన కృషికి ఈ ఆలయం ఇక్కడ ఉండడం ఎంతో సముచితమని ఆయన అన్నారు.
ప్రముఖ్ స్వామి మహరాజ్శత జయంతి వార్షకోత్సవం సందర్భంగా ఆయనకు నివాళులర్పిస్తూ మంత్రి, ఇది మనందరికీ ఎంతో ప్రత్యే సందర్భమని, ప్రపంచవ్యాప్తంగా గల ఎంతో మంది వారి ఆశీస్సులు అందుకుని, వారి నుంచి మంచిని నేర్చుకున్నారని అన్నారు.ప్రముఖ్ స్వామి మహారాజ్ జితో తనకు ప్రత్యేక అనుబంధం ఉందని ఎన్నో సంవత్సరాలుగా వారితో కలిసిపలు కార్యక్రమాలలో పాల్గొన్నవిషయాన్ని వారు గుర్తుచేసుకున్నారు. చాలా ఏళ్ల క్రితం ముంబాయిలో జరిగిన ప్రముఖ్ స్వామీ మహరాజ్ గారి 75 వ జన్మదినోత్సవాలలో క్రియాశీలంగా పాల్గొనే అవకాశం తనకు దక్కినట్టు ఆయన తెలిపారు.
ప్రపంచవ్యాప్తంగా గల శ్రీ స్వామి నారాయణ్ ఆలయాలను ఎప్పుడూ దర్శించే అవకాశం తనకు దక్కుతూ వస్తొందని శ్రీ గోయల్ అన్నారు. లాస్ ఏంజిల్స్ లోని ఆలయాలు ఎంతో ప్రత్యేకమైనవని, అందంగా ఉన్నాయని, ఒక ప్రణాళిక ప్రకారం వీటి నిర్మాణం చేపట్టి అమలు చేశారని ఆయన అన్నారు. ఈ ఆలయాలను దర్శించినపుడు అద్భుతమైన ఆధ్యాత్మిక భావన కలగడం ఇక్కడి ప్రత్యేకత అని ఆయన అన్నారు.
హిందువుల ఐక్యత,హిందూత్వ స్ఫూర్తిని మరింత ప్రకాశవంతం చేయడంలో , హిందూత్వం ప్రపంచవ్యాప్తంగా ప్రకాశమానం కావడంలో బిఎపిఎస్ కృషి వెలలేనిదని మంత్రి అన్నారు.
ప్రజలు భారతదేశం నుండి వెళ్లి, జీవితంలోని భౌతిక కోణాన్ని గమనించి నపుడు తరువాతి తరం మాతృభూమితో అనుబంధాన్ని కోల్పోయే అవకాశం ఉందని అభిప్రాయపడ్డారు. అయితే స్వామినారాయణ దేవాలయం ఎక్కడ ఏర్పడిందో అక్కడ ఆధ్యాత్మికత వర్ధిల్లుతుందని, తరువాతి తరం మాతృభూమితో దాని అనుబంధాన్ని నిలుపుకుంటుందని వారు చాలా మంచి అలవాట్లు అలవరచుకుంటారని అన్నారు.. ఈ సంస్థ ప్రపంచ వ్యాప్తంగా సమాజానికి ఎంతో సేవ చేస్తోందని మంత్రిఅన్నారు.
స్వామినారాయణ్ భగవాన్ ఎల్లప్పుడూ మానవత్వం, ఆధ్యాత్మికత, సమాజ సేవను విశ్వసించేవారని శ్రీ గోయల్ అన్నారు. వారి బోధనలు మానవజాతికి మొత్తంగా మనం తిరిగి ఇవ్వవలసిన దానిపైనే ప్రధానంగా దృష్టిపెట్టేవని తెలిపారు. జ్ఞానం, భక్తి, శ్రద్ధ వంటి వాటిని స్వామి నారాయణ్ మనకు బోధించారని, ప్రముఖ్ స్వామి మహరాజ్ వాటిని ప్రచారం చేశారని, ఇవి ఎన్నటికీ మనతో ఉంటాయని అన్నారు. వారి బోధనలు తనకు నిరంతరం ప్రేరణనిచ్చి మార్గనిర్దేశం చేస్తుంటాయని శ్రీ గోయల్ అన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికమ్యూనికేషన్ నెట్వర్క్లపై కాలింగ్ నేమ్ ప్రెజెంటేషన్ ను ప్రవేశపెట్టడంపై సంప్రదింపుల పత్రాన్ని విడుదల చేసిన ట్రాయ్
టెలికమ్యూనికేషన్ నెట్వర్క్లలో ఇంట్రడక్షన్ ఆఫ్ కాలింగ్ నేమ్ ప్రెసెంటేషన్ పై ఒక సమాలోచన పత్రాన్ని టెలికాం రెగ్యులేటరీ అథారిటీ ఆఫ్ ఇండియా  బుధవారం విడుదల చేసింది.
 ప్రవేశపెట్టేందుకు ట్రాయ్ చట్టం, 1997 లోని సెక్షన్ 11 కింద తమ సూచనలను అందించవలసిందిగా టెలికమ్యూనికేషన్స్ విభాగం  21.03.2022న ఒక ప్రస్తావన ద్వారా అథారిటీని అభ్యర్ధించింది.
ఈ విషయంలో, ఇంట్రడక్షన్ ఆఫ్ కాలింగ్ నేమ్ ప్రెజెంటేషన్  పై ఒక సంప్రదింపుల పత్రాన్ని భాగస్వాములందరి నుంచి సూచనలను కోరుతూ ట్రాయ్ వెబ్ సైట్ లో ఉంచారు. ఈ సంప్రదింపుల పత్రంలోని అంశాలపై భాగస్వాములు చేసే లిఖితపూర్వక వ్యాఖ్యలను 27 డిసెంబర్ 2022 నాటికి, వాటికి ప్రతి వ్యాఖ్యలను 10 జనవరి 2023 నాటికి అందచేయవలసిందిగా ఆహ్వానించింది.
వ్యాఖ్యలను, ప్రతి వ్యాఖ్యలను ప్రధానంగా ఎలక్ట్రానిక్ రూపంలో ఎడివిఎంఎన్@టిఆర్ఎఐ.జిఒవి.ఐఎన్ కి పంపవలసి ఉంటుంది. ఈ విషయాలలో స్పష్టీకరణ/ సమాచారం కోసం ట్రాయ్ సలహాదారు  శ్రీ అఖిలేష్ కుమార్కు +91-11-23210481 అన్న టెలిఫోన్ నెంబర్కు ఫోన్ చేయడం ద్వారా కోరవచ్చు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
సైనిక తపాలా సేవల విభాగం ద్వారా భారత సైన్యంలో మొట్టమొదటి ఆధార్ కేంద్రం ఏర్పాటు - తపాలా శాఖ చొరవ
భారత సైన్యం కోసం మొట్టమొదటి శాశ్వత ఆధార్ నమోదు కేంద్రాన్ని  ఈ నెల 25న న్యూదిల్లీలోని 'సెంట్రల్ బేస్ పోస్టాఫీసు'లో  ప్రారంభించారు. తపాలా విభాగం డైరెక్టర్ జనరల్ శ్రీ అలోక్ శర్మ, క్వార్టర్మాస్టర్ జనరల్ లెఫ్టినెంట్ జనరల్ రాజిందర్ దేవన్ కలిసి ఈ కేంద్రాన్ని ప్రారంభించారు. సైనిక తపాలా సేవల విభాగం అదనపు డీజీ, మేజర్ జనరల్ ఏఎం ఖాన్ కూడా ఈ కార్యక్రమానికి హాజరయ్యారు.
దేశంలోని 48 ప్రాంతాల్లో ఉన్న ఫీల్డ్ తపాలా కార్యాలయాల  ద్వారా పీఏఈసీలు సేవలు అందిస్తాయి. త్రివిద దళాల సిబ్బంది, వారి కుటుంబ సభ్యులకు ఆధార్ సంబంధిత సేవలను ఇవి అందిస్తాయి. అన్ని కమాండ్ ప్రధాన కార్యాలయాలు, కార్ప్స్ ప్రధాన కార్యాలయాలు, ఎంపిక చేసిన ఎఫ్పీవోల్లో పీఏఈసీ సేవలు లభిస్తాయి.
పీఏఈసీలకు శిక్షణ, పరికరాలు, సాంకేతికత మద్దతును తపాలా విభాగం, ఉడాయ్ అందిస్తాయి. ఈ 48 పీఏఈసీలు ఫీల్డ్, పీస్ స్థానాలు రెండింటిలోనూ పనిచేస్తాయి.
కొత్త సేవ ప్రారంభోత్సవం సందర్భంగా, ఆర్మీ పోస్టల్ సర్వీస్ కార్ప్స్కు పోస్టల్ సేవల డైరెక్టర్ జనరల్ & క్యూఎంజీ శుభాకాంక్షలు తెలిపారు. సమీప భవిష్యత్తులో మరిన్ని ఎఫ్పీవోల ఏర్పాటు ద్వారా ఈ సేవలను విస్తరించాలని, దానివల్ల సైనికులు తమ ప్రాంతాల్లోనే ప్రభుత్వ సేవలను పొందేందుకు వీలు కలుగుతుందని కూడా ఆశాభావం వ్యక్తం చేశారు.
క్యూఎంజీ, ఏపీఎస్ అదనపు డీజీ, ఏపీఎస్ అధికారులు పోస్టల్ విభాగానికి హృదయపూర్వక కృతజ్ఞతలు తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
40 వేలకి దిగువన రోజువారీ కొత్త కేసులు
చికిత్సలో ఉన్న వారి సంఖ్య 4.4 లక్షలలోపు
రోజువారీ పాజిటివ్ కేసులు 3.45%
ఆరు రోజుల తరువాత భారత లో కొత్త కోవిడ్ కేసులు 40 వేలలోపు నమోదయ్యాయి. గత 24 గంటలలో 37,975 కొత్త పాజిటివ్ కేసుల నిర్థారణ జరిగింది. నవంబర్ 8 నుంచి వరుసగా 17 రోజులుగా కొత్త కేసులు 50,000 కు లోపే ఉంటూ వస్తున్నాయి.
దేశంలో కోవిడ్ పరీక్షల మౌలిక సదుపాయాలు గణనీయంగా పెరుగుతూ వచ్చాయి. ప్రస్తుతం దేశవ్యాప్తంగా మొత్తం 2134 లాబ్ లు ఉన్నాయి. రోజుకు పది లక్షలకు పైగా పరీక్షలు జరపాలన్న లక్ష్యానికి అనుగుణంగా ఈ విధమైన మౌలిక సదుపాయాల పెంపుదల జరిగింది. గత 24 గంటలలో 10,99,545 శాంపిల్స్ పరీక్షించారు. దీంతో దేశంలో ఇప్పటివరకు జరిపిన మొత్తం కోవిడ్ నిర్థారణ పరీక్షల సంఖ్య 13 కోట్లు దాటి 13,36,82,275 కు చేరింది.
సగటున రోజుకు 10 లక్షలకు పైగా కోవిడ్ నిర్థారణ పరీక్షలు జరుపుతూ ఉండటం వలన మొత్తం పాజిటివ్ కేసుల సంఖ్య దిగువ స్థాయిలో ఉండిపొతున్నది.
ఇప్పటివరకు జరిపిన పరీక్షలలో పాజిటివ్ గా నిర్థారణ జరిగిన కేసుల శాతం నేటికి 6.87% కు చేరి 7శాతానికి దిగువన నిలిచింది. రోజువారీ పాజిటివ్ నిర్థారణ శాతం ఇప్పుడు 3.45% మాత్రమే ఉంది. దీన్ని బట్టి కోవిడ్ నిర్థారణ పరీక్షలు ఎక్కువవుతున్నకొద్దీ పాజిటివ్ శాతం తగ్గుతూ వస్తునట్టు స్పష్టమవుతోంది.
ప్రతి పదిలక్షల జనాభాల్లో కోవిడ్ పరీక్షల సంఖ్య పెరిగి 96,871 కు చేరింది.
గత కొద్దివారాలుగా, చికిత్స పొందుతూ ఉన్నవారి సంఖ్య క్రమంగా తగ్గుతూ వస్తోంది. గత 24 గంటలలో 42,314 మంది కోలుకొని డిశ్చార్జ్ అయ్యారు. దీంతో ప్రస్తుతం ఇంకా చికిత్స పొందుతూ ఉన్నవారి సంఖ్య 4,38,667 కి తగ్గింది. మొత్తం పాజిటివ్ కేసులుగా నమోదైన వారిలో ఇంకా చికిత్స పొందుతున్నవారు కేవలం 4.78% కాగా, ఇది తగ్గుతున్న ధోరణికి అద్దం పడుతోంది.
కోలుకున్నవారి శాతం కూడా పెరుగుతూ 93.76% అయింది. ఈరోజు వరకు కోలుకున్నవారు 86,04,955 మంది. గత 24 గంటలలో తాజాగా కోలుకున్న వారిలో 75.71% మంది పది రాష్ట్రాలకు చెందినవారే ఉన్నారు. అత్యధికంగా ఢిల్లీలో 7,216 మంది కోలుకోగా, కేరళలో 5,425 మంది, మహారాష్ట్రలో 3,729 మంది కోలుకున్నారు. .
కొత్తగా వచ్చిన పాజిటివ్ కేసులలో 77.04% కేవలం 10 రాష్ట్రాలకు చెందినవి కాగా అందులో ఢిల్లీలో అత్యధికంగా 4,454 కేసులు, ఆ తరువాత మహారాష్ట్రలో 4,153 కేసులు నమోదయ్యాయి.
గడిచిన 24 గంటలో 480 మరణాలు నమోదయ్యాయి.అందులో 10 రాష్ట్రాల్లోనే 73.54% మంది చనిపోయారు. ఢిల్లీలో అత్యధికంగా 121 మంది చనిపోగా, పశ్చిమబెంగాల్ లో 47 మంది, మహారాష్ట్రలో 30 మంది మరణించారు.
ప్రధాన మంత్రి కార్యాలయం
డాక్టర్ శ్రీమొహమ్మద్ ముయిజ్జు మాల్ దీవ్స్ కు అధ్యక్షుని గా ఎన్నికైన సందర్భం లో అభినందనలనుతెలియజేసిన ప్రధాన మంత్రి
డాక్టర్ శ్రీ మొహమ్మద్ ముయిజ్జు మాల్ దీవ్స్ కు అధ్యక్షుని గా ఎన్నికైన సందర్భం లో ఆయన కు అభినందనలను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ మాధ్యం లో ఒక పోస్ట్ ను పెడుతూ, అందులో -
‘‘మాల్దీవ్స్ కు అధ్యక్షుని గా @MMuizzu ఎన్నికైన సందర్భం లో ఆయన కు ఇవే అభినందన లు మరియు శుభాకాంక్షలు.
కాలపరీక్ష కు తట్టుకొని నిలచిన భారతదేశం- మాల్దీవ్స్ ద్వైపాక్షిక సంబంధాలను బలపరచడం కోసం మరియు హిందూ మహాసముద్ర ప్రాంతం లో మన సమగ్ర సహకారాన్ని వృద్ధి చెందింపచేయడం కోసం భారతదేశం కట్టుబడి ఉంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పరీక్షల సంఖ్య అత్యధిక స్థాయిని తాకుతూ కొనసాగుతోంది
గడచిన 24 గంటల్లో 11.5 లక్షల పరీక్షలు నిర్వహించారు
దేశంలో కొవిడ్ నుండి కోలుకుంటున్న వారి సంఖ్య ఒక్క రోజులో అత్యధికంగా దాదాపు 75,000 నమోదు అయితే, పరీక్షల సంఖ్య కూడా అదే స్థాయిలో ఎక్కువ మొత్తంలో జరుగుతూ ఏ రోజుకారోజు కొత్త రికార్డులను అధిగమిస్తున్నాయి. గడచిన 24 గంటల్లో 11.5 లక్షల పరీక్షలు దేశవ్యాప్తంగా నిర్వహించారు.
అత్యధిక పరీక్షలు నిర్వహిస్తున్న దేశాల్లో ఇండియా ఒకటి. రోజు వారీ పరీక్షలు ఇప్పటికే 11 లక్షలు దాటిపోయింది. గడిచిన 24 గంటల్లో 11,54,549 పరీక్షలు నిర్వహించడం ద్వారా జాతీయ స్థాయిలో రోగనిర్ధారణ పరీక్షల వ్యవస్థను పటిష్టం చేయగలిగింది.
With this achievement, the cumulative tests have crossed 5.18 crore .
సకాలంలో రోగ నిర్ధారణ ద్వారా తగిన చికిత్స కోసం ముందుగానే పాజిటివ్ కేసులను గుర్తించి వెంటనే ఐసొలేషన్ లో ఉంచడం కానీ ఆసుపత్రిలో చేర్చడానికి కానీ విలువైన అవకాశాలను కల్పించింది. ఇది మరణాల రేట్లు  తగ్గించడానికి, త్వరితగతిన కోలుకోవడానికి దోహదపడింది. విస్తరించిన డయాగ్నొస్టిక్ ల్యాబ్ నెట్వర్క్, దేశవ్యాప్తంగా సులభంగా పరీక్షించడానికి సదుపాయాలు ఇందుకు తగు ఊతమిచ్చాయి. దీని వల్ల ఒక మిలియన్ మందిలో టెస్ట్  లు జరిగిన వారి సంఖ్య 37,539 కు పెరిగింది. ఇది స్థిరమైన ఎగువకు సాగే ధోరణిని కొనసాగిస్తోంది. జనవరి 2020 లో పూణేలోని ఒక పరీక్షా ప్రయోగశాల నుండి, నేడు దేశం 1678 ల్యాబ్లతో ప్రభుత్వ రంగంలోని 1040 ల్యాబ్లు మరియు 638 ప్రైవేట్ ల్యాబ్లతో సహా బలోపేతం అయ్యింది.
• రియల్ టైమ్ ఆర్టీ పీసీఆర్ ఆధారిత పరీక్షా ప్రయోగశాలలు: 854 
• ట్రూనాట్ ఆధారిత పరీక్ష ప్రయోగశాలలు: 703 
• సీబీనాట్ ఆధారిత పరీక్ష ప్రయోగశాలలు: 121 
కోవిడ్-19కి ససంబంధించి ఖచితమైన, తాజా సమాచారాన్ని, మార్గదర్శకాలు, సూచనలను తెలుసుకోడానికి ఈ లింక్ చుడండి.
https://www.mohfw.gov.in/ and @MoHFW_INDIA.
కోవిడ్-19 కి సంబంధించి సాంకేతిక సందేహాలు ఉంటె వాటిని ఈ మెయిల్ కి పంపండి: technicalquery.covid19[at]gov[dot]in ఇతర సందేహాలను ఈ అడ్రస్ కి మెయిల్ చేయండి : ncov2019[at]gov[dot]in and @CovidIndiaSeva .
కోవిడ్-19 కి సంబంధించిన సందేహాలు ఆరోగ్య, కుటుంబ సంక్షేమ శాఖ ఈ నంబర్ల ద్వారా కూడా నివృతి చేసుకోవచ్చు: +91-11-23978046 or 1075 (Toll--19 పై రాష్ట్రాలు/కేంద్ర పాలిత ప్రాంతాలలో హెల్ప్ లైన్ నంబర్ల జాబితా ఈ సైట్ లో లభ్యమవుతాయి.
https://www.mohfw.gov.in/pdf/coronvavirushelplinenumber.pdf
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారతదేశంలో చిరుతలను మరలా ప్రవేశపెట్టడానికి కార్యాచరణ ప్రణాళికస్వతంత్ర భారతదేశంలో అంతరించిపోయిన ఏకైక పెద్ద మాంసాహార చిరుతను పునరుద్ధరించాలని భారతదేశం యోచిస్తోంది.
ఈ ప్రయత్నం కింది ఉద్దేశాలను,లక్ష్యాలను నిర్ధారిస్తుంది:
ఉద్దేశం:
భారతదేశంలో ఆచరణీయమైన చిరుత జనాభాను పెంచడం, ఇది చిరుతను వేటపై ఆధారపడి జీవించే ప్రాణిగా దాని పర్యావరణ సంతులనలో క్రియాత్మక పాత్రను నిర్వహించడానికి, దాని చారిత్రక పరిధిలో చిరుత జాతి విస్తరణకు అనుమతిస్తుంది, తద్వారా ప్రపంచవ్యాప్తంగా చిరుతల పరిరక్షణ ప్రయత్నాలకు దోహదం చేస్తుంది.
ప్రాజెక్ట్ లక్ష్యాలు-
చిరుతల పెరుగుదలను ప్రోత్సహించి, దాని చారిత్రక పరిధిలో సురక్షితమైన అటవీ నివాసనెలవులలో ఏర్పాటు చేయడం, వాటి జనాబా పెంపుదలకు అనుగుణమైన పనులు నిర్వహించడం.
ఈ వ్యవస్థల నుండి జీవవైవిధ్యం పర్యావరణ రక్షణకు ప్రయోజనం చేకూర్చే రక్షిత అటవీ, సవన్నా వ్యవస్థలను పునరుద్ధరించడానికి వనరులను సేకరించేందుకు, చిరుతను ఆకర్షణీయమైన ప్రధాన, రక్షిత జాతిగా ఎంచడం ముఖ్యం.
చిరుత సంరక్షణ ప్రాంతాలలో పర్యావరణ వ్యవస్థ పునరుద్ధరణ కార్యకలాపాల ద్వారా కార్బన్ను సీక్వెస్టర్  చేయగల భారతదేశ సామర్థ్యాన్ని పెంపొందించడం, తద్వారా ప్రపంచ వాతావరణ మార్పుల ఉపశమన లక్ష్యాలకు దోహదం చేయడం.
స్థానిక ప్రజల జీవనోపాధిని మెరుగుపరచడానికి పర్యావరణ-అభివృద్ధి, ఎకో-టూరిజం కోసం తదుపరి అవకాశాన్ని ఉపయోగించడం.
చిరుత లేదా ఇతర వన్యప్రాణుల ద్వారా ఏదైనా సంఘర్షణ ఎదురైతే చిరుత సంరక్షణ ప్రాంతాల్లోని స్థానిక కమ్యూనిటీలకు పరిహారం, అవగాహన, నిర్వహణ చర్యల ద్వారా సమాజ మద్దతును పొందడం.
చిరుతలను పెంపొందింప చేయడం అనేది అంతరించే జాతుల పునరుద్ధరణ కార్యక్రమం మాత్రమే కాదు, వాటి పరిణామ చరిత్రలో ముఖ్యమైన పాత్ర పోషించిన, మూలకంతో పర్యావరణ వ్యవస్థలను పునరుద్ధరించే ప్రయత్నం, పర్యావరణ వ్యవస్థలు తమ పూర్తి సామర్థ్యానికి సేవలను అందించడానికి, గడ్డి భూములు, సవన్నా బహిరంగ అటవీ వ్యవస్థల జీవవైవిధ్యాన్ని పరిరక్షించే క్రమంలో చిరుతను ఆలంబనగా ఉపయోగించుకునే ప్రయత్నం.
రైల్వే మంత్రిత్వ శాఖ
రైళ్ల వేగం పెంచేందుకు బ్లూప్రింట్
రైల్వే వ్యవస్థ పరిధిలోని వివిధ రైళ్ల సగటు వేగం పలు రకాల అంశాలపై ఆధారపడి ఉంటుంది. రైలు మార్గం స్వభావం, సిగ్నలింగ్ వ్యవస్థలు, రైళ్ల చలనశక్తి, వినియోగంలోని రైలు బోగీలు, ఇంజను, నెట్వర్క్ పరిస్థితి తదితర అంశాలపై రైళ్ల వేగం ఆధారపడి ఉంటుంది. కొన్ని అంతర్జాతీయ రైల్వే వ్యవస్థల్లో ప్రత్యేక రైళ్ల కోసమే కేటాయించిన హైస్పీడ్ రైల్వే లైన్లు ఉంటాయి. జపాన్ లోని షింకాన్సెన్, ఫ్రాన్స్ లోని టి.జి.వి. రైల్వే వ్యవస్థ, ఇలాంటి కోవకే చెందుతాయి. విదేశాల్లోని వివిధ రకాల రైల్వే వ్యవస్థల్లో తిరిగే అన్ని రకాల రైళ్ల సగటు ప్రయాణ వేగం వివరాలను ఇక్కడ వివరించ లేదు. భారతీయ రైల్వేలలో నానా రకాల రైలు వ్యవస్థలు ఉంటాయి. సరుకు రవాణా రైళ్లు, ప్యాసింజర్ రైళ్లు ఉమ్మడి రైలు మార్గాలపైనే నడుస్తాయి. ఉన్నత స్థాయిలో సామర్థ్య వినియోగంతో ఈ రైళ్లు నడుస్తాయి. 2019-20 ఆర్థిక సంవత్సరంలో రాజధాని, శతాబ్ది, దురంతో, వందే భారత్ వంటి ప్రీమియం రైళ్ల సగటు వేగం 70 కిలోమీటర్లకు మించి ఉంది. సూపర్ ఫాస్ట్ రైళ్ల సగటు వేగం 55కిలోమీటర్లకు పైగా, ఎక్స్ ప్రెస్ సర్వీసుల సగటు వేగం 50 కిలోమీటర్లకు పైగా , సరకు రవాణా రైళ్ల వేగం 24కిలోమీటర్లకు పైగా ఉన్నాయి. అయితే, ప్రస్తుత ఆర్థిక సంవత్సరం లో సరకు రవాణా రైళ్ల సగటు వేగం 46.71 కిలోమీటర్ల స్థాయికి పెరిగింది.
రైళ్ల వేగాన్ని పెంచడానికి, గూడ్స్ రైళ్లతో పాటు, రైళ్లన్నీ సకాలంలో ప్రయాణించేలా చూడడానికి భారతీయ రైల్వేశాఖ పలు చర్యలు తీసుకుంది. మౌలిక సదుపాయాల స్థాయిని పెంచడం, రైలు సర్వీసుల క్రమబద్ధీకరణకోసం రైలు పెట్టెలు, ఇంజిన్ వంటి వాటిని అధునికకరించడం, తదితర చర్యలు తీసుకున్నారు. భారతీయ రైలు సర్వీసుల వేగం హెచ్చింపునకు రూపొందించిన నమూనా కార్యచరణ లో ఈ కింది సిఫార్సులు ఉన్నాయి.
- ట్రంక్ రూట్లలో ట్రాక్ వేగాన్ని 130 కిలోమీటర్లకు పెంచడం
- స్వర్ణ చతుర్భుజి రూట్లలో రైళ్ల వేగాన్ని 160కిలోమీటర్లకు పెంచడం. దీనికి అనుగుణంగా, ఢిల్లీ-ముంబై, ఢిల్లీ హౌరా సెక్టార్లలో 160 కిలోమీటర్ల వేగం ప్రాజెక్టులకు ఇప్పటికే ఆమోదం లభించింది.
- ఇంటిగ్రల్ కోచ్ ఫ్యాక్టరీ  రూపకల్పన చేసిన 110 కిలోమీటర్ల గరిష్ట ఆమోద వేగం ఇంజిన్ల తయారీని నిలిపివేయడం. 160 కిలోమీటర్ల గరిష్టవేగంతో కూడిన లింకే హాఫ్మన్ బుశ్చ్  బోగీలను, ఇంజన్లను తయారు చేయడం.
- రైళ్లు ఢీకొనే పరిస్థితిని నివారించే వ్యవస్థ  తదితర ఏర్పాట్లతో ఆధునిక సిగ్నలింగ్ వ్యవస్థను ప్రవేశపెట్టడం.
- వేగాన్ని దెబ్బతీసే అడ్డంకుల తొలగింపును మరింత వేగవంతం చేయడం. లెవెల్ క్రాసింగ్ గేట్లను తొలగిస్తూ రోడ్డు ఓవర్ బ్రిడ్జీలు, రోడ్ అండర్ బ్రిడ్జీలు నిర్మించడం.
- సాంప్రదాయ రైళ్ల స్థానంలో మెయిన్ లైన్ ఎలెక్ట్రిక్ మల్టిపుల్ యూనిట్లు ను ప్రవేశపెట్టడం.
- రైళ్లకు, ప్రత్యేకించి సరకు రవాణా గూడ్సుకు సరైన విద్యుత్ శక్తి సామర్థ్యాన్ని అమర్చడం.
- టైంటేబుల్ లో సామర్థ్యలోపాన్ని తొలగించేందుకు జీరో బేస్డ్ టైమ్ నిర్ధారణ వ్యవస్థ, నిర్వహణ, ట్రాఫిక్ అలవెన్సులను ఒకే రకంగా ఉండేలా చూడటం, రైళ్ల ప్రయాణాలను పెంచడం, సరకు రవాణా రైళ్లకు విడిగా ప్రత్యేక కారిడార్ ను ఏర్పాటు చేసి, సరకు రవాణా రైళ్ల వేగాన్ని పెంచడం.
రైల్వేలు, వాణిజ్యం, పరిశ్రమల శాఖ మంత్రి పీయూష్ గోయెల్ ఈ రోజు రాజ్యసభలో ఇచ్చిన లిఖిత పూర్వక సమాధానంలో ఈ వివరాలు తెలిపారు.
ప్రధాన మంత్రి కార్యాలయం
శ్రీమద్భగవద్గీత శ్లోకాలపై 21 మంది పండితుల వ్యాఖ్యానంతోకూడిన ప్రతులను మార్చి 9న విడుదల చేయనున్న ప్రధానమంత్రి శ్రీ నరేంద్ర మోదీ
శ్రీమద్ భగవద్గీత శ్లోకాలపై 21 మంది పండితులు రాసిన వ్యాఖ్యానికి సంబంధించిన 11 వాల్యూంల ప్రతులను 2021 మార్చి 9 సాయంత్రం 5 గంటలకు న్యూఢిల్లీ లోని లోక్ కల్యాణ్ మార్గ్లో ప్రధానమంత్రి శ్రీ నరేంద్ర మోదీ విడుదల చేయనున్నారు. జమ్ము కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా , డాక్టర్ కరణ్ సింగ్ కూడా ఈ కార్యక్రమంలో పాల్గొన నున్నారు.
శ్రీమద్ భగవద్గీత: ఒరిజినల్ కాలిగ్రఫీలో అరుదైన బహుళ సంస్కృత వ్యాఖ్యానాలు
సాధారణంగా భగవద్గీతకు సంబంధించి ఒక వ్యాఖ్యానం మాత్రమే ఇస్తారు. తొలిసారిగా భారతదేశానికి చెందిన పలువురు గొప్ప పండితుల చేత చాలా వ్యాఖ్యానాలను కలిపి ఒక చోట చేర్చి శ్రీ మద్భగవద్గీతకు సంబంధించి సమగ్ర తులనాత్మక అధ్యయనానికి ఇది వీలు కల్పిస్తుంది. ఈ మాన్యుస్క్రిప్ట్ ను ధర్మార్థ ట్రస్ట్ ప్రచురించింది. దీనిని అద్భుతమైన వైవిధ్యంతో భారతీయ కాలిగ్రఫీతో రూపొందించారు. డాక్టర్ కరణ్ సింగ్ జమ్ము కాశ్మీర్కు చెందిన ధర్మార్థ ట్రస్ట్కు ఛైర్మన్గా ఉన్నారు.
ప్రధాన మంత్రి కార్యాలయం
మంగళకరమైన పూత్తాండు సందర్భం లో దేశప్రజల కు, ప్రత్యేకించి తమిళ ప్రజానీకాని కి శుభాకాంక్షలు తెలిపిన ప్రధాన మంత్రి
పూత్తాండు సందర్బం లో అందరి కి మరి ప్రత్యేకించి తమిళ సోదరీమణులకు మరియు సోదరులకు ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రతి ఒక్కరి కి, విశేషించి నా యొక్క తమిళ సోదరీమణుల కు మరియు సోదరుల కు, ఇవే పూత్తాండు శుభాకాంక్షలు.
రాబోయే సంవత్సరం లో సాఫల్యం మరియు సంతోషం వెల్లివిరియుగాక. అందరి ఆకాంక్ష లు నెరవేరుగాక. ప్రతి ఒక్కరు సుఖం గాను, స్వస్థత తోను ఉందురుగాక.’’ అని పేర్కొన్నారు.
(
ప్రధాన మంత్రి కార్యాలయం
దేశీయ తయారీ మీడియం ఆల్టిట్యూడ్ లాంగ్ ఎండ్యూరెన్స్ ‘తపస్ యుఎవి’ నుంచి తీసిన భూ-గగన దృశ్యాలను ప్రజలతో పంచుకున్న ప్రధానమంత్రి
దేశీయంగా తయారు చేసిన మానవరహిత ‘మీడియం ఆల్టిట్యూడ్ లాంగ్ ఎండ్యూరెన్స్’ విమానం ‘తపస్ యుఎవి’ రిహార్సల్ సమయంలో 12,000 అడుగుల ఎత్తు నుంచి తీసిన వైమానిక భూ-గగన దృశ్యాలను ప్రధానమంత్రి శ్రీ నరేంద్ర మోదీ ఇవాళ ప్రజలతో పంచుకున్నారు.